པར་རྐོན་བཅའ་ཡིག་བཞུགས།
༄༅། ། རབ་ཚེས་ཤིང་ཕོ་རྟའི་ལོར། པར་གྱི་སྒྲིག་ལམ་གྱི་སྐོར་ཡུལ་དུས་
དང་བསྟུན་ཏེ་ཞིབ་མོར་བཀོད་པའི་རིམ་པ་ལ། དཔྱིད་ཆོས་ཆེན་མོའི་མགོ་ནས་
བཟུང་བརྒྱད་པའི་ཚེས་གཅིག་གི་བར་དུ་བརྐོ་དགོས་ཤིང་། དེ་ཡང་པར་ཤིང་རུལ་
བ་གས་པོ། འཁྱོག་པོ། འཛེར་བ་ཅན་སོགས་མ་ཡིན་པའི་ངོས་གཙང་བ་འཐུག་
སྲབ་མཉམ་པ་ལོ་གཅིག་ལ་འདངས་ངེས་ལས་ལྷག་པ་དགོས། ཤོག་དམར་ངོས་
- 235 -

བཅའ་ཡིག་གི་སྐོར།
གཙང་བྲི་ཤོག་རུང་བ། པར་ཕུད་ཤོག་དཀར་རྩེར་སོན། ཞུ་དག་ལ་ཤོག་དཀར་
བབས་བསྟུན་བསྒྲིག་དགོས། དེ་ལྟར་བྱས་ཀྱང་དེ་དག་ལ་ཁག་འཇོག་མཁན་ཡོད་ན་
རིན་སྤྲད་ཆོག བྲི་བརྐོས་གང་བྱེད་དགོས་པ་དེའི་གྲངས་མ་རྫོགས་ཀྱི་བར་དུ་ཚགས་
སུ་ཚུད་ངེས་བྱེད་ཅིང་། མཐར་ཕྱིན་ནས་འདིར་བཞུགས་པ་དང་གཞན་དུ་འཁྱེར་
བ་སོགས་གང་ཡིན་ཀྱང་གོང་གི་བཀོད་པ་ལྟར་མ་གཏོགས་ལབ་གླེང་མི་བྱེད། མ་
དཔེའི་ཞུ་དག་སྐབས་ཚིག་དོན་མ་ནོར་བ་གཙོ་ཆེ་བས། ཚིག་དོན་ལ་གོམས་འདྲིས་
ཀྱི་ཆེད་དུ་ཡང་ཡང་བལྟ་ཀློག་དང་དག་བསྡུར༌དཔེ༌ཁྲིད༌ནན༌ཏན་དང༌་། གལ་ཆེན་
ལ་འདི་ཀ་ནས་ཀྱང་བལྟ་རྟོག་བྱེད། མ་དཔེའི་སྟོབས་ཀྱིས་སྐྱོན་བྱུང་ན་ཞུ་དག་པའི་
ངོས་ནས་ཐོག་མར་མ་བྱུང་བ་ཡིན་པས་ཞིབ་ཏུ་བལྟ་ཞིང་། བྲི་བའི་ལས་ཀར་མི་
གནོད་པར་འགྲུབ་དགོས། པར་ཡིག་གཟུགས་ལེགས་ཤིང་ཆ་མཉམ་པ་དག་ཆ་དང་
ལྡན་པ་བྱེད་དགོས། མ་དཔེའི་ནང་བཞིན་ཡིན་མིན་ལ་ཞུ་དག་པས་བལྟས་ནས་
ལེན་དགོས་ཤིང་མ་དཔེའི་ནང་བཞིན་མ་འོང་བའི་སྐྱོན་བྱུང་ན་བྲིས་པ་རང་རང་གི་
སྐྱོན་ཡིན། སྐྱོན་ངོས་མ་ཟིན་པར་བརྐོར་བཅུག་ན་ཞུ་དག་པའི་སྐྱོན་ཡིན། བྲིས་པ་
ཞུ་དག་པ་རྣམས་ཀྱིས་དག་ཡིག་སུམ་རྟགས་སོགས་ལ་ལས་གྲངས་ལ་མི་གནོད་པར་
སྦྱངས་ནས་ཡི་གེའི་རྣམ་བཞག་ཤེས་དགོས། པར་ཡིག་བཟང་ངན་ཐག་བཅད་ནས་
མ་དཔེའི་ཞུ་དག་པས་བལྟ་ཞིང་། དེ་ནས་ཨང་གུ་དང་བསྟུན་ནས་བརྐོར་འཇུག
རྐོ་མཁན་རྣམས་ཀྱིས་གཏིང་ལ་འཕངས་ནས་ཟབ་པར་བརྐོ་བ་དང་། ཡིག་གཟུགས་
ཕྲ་སྦོམ་ཚགས་འཇོག་ཚུལ་མཐའ་ལས་ཚུལ་ཚུན་ཆད་སླ་ཆོས་སུ་མ་སོང་ཞིང་ལེགས་
སྙོམས་དག་གསུམ་དང་ལྡན་པ་དག་འདོན་བྱེད་བཞིན་པར་རིག་པ་གཏད་ནས་བརྐོ་
བ་མ་གཏོགས་ལོང་གཏམ་རྩེད་མོ་སོགས་གཡེང་བ་དང་ལེ་ལོའི་དབང་དུ་མ་སོང་བ་
བྱེད། ལེགས་པར་བརྐོ་མི་བརྐོ་དང་ལེགས་སྙོམས་དག་གསུམ་ཡོང་མི་ཡོང་ལ་བརྐོ་
སྐབས་དེར་བལྟས་ནས་ངག་ནས་ཐོན་པ་དང་། པར་གྱི་ལེགས་ཉེས་བཤད་ཤེས་
ཤིང༌ཐམས་ཅད་ལ་ཆགས་སྡང་བྲལ་བར་རང་ཚུགས་འཛིན་ཐུབ་པ་མགོ་བའི་ཁུར་
- 236 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
ཡིན། བརྐོས་ཚར་ན་ཨང་གུ་བསྒྲིགས་པ་དང་། ཨང་གུ་ཆད་མ་ཆད་བལྟ་བ་དང་།
མི་རེ་རེ་ལ་ཨང་གུ་མི་མཉམ་པ་བྱུང་ན། པར་ཤིང་རེ་རེ་ནས་ཨང་གུ་བྲི་བ་དང༌།
ཨང་གུ་ལས་ཉམས་པ་བྱུང་ན་སྔ་མ་དང་འདྲ་བ་སླར་ཡང་བརྐོར་འཇུག་པ་དང་། སྔ་
མའི་སྐྱོན་དང་ཕྱི་མ་འདི་ལྟར་བྱེད་དགོས་ཞེས་ངག་ནས་ཐོན་པ་རྣམས་དོ་དམ་པའི་
ཁུར་ཡིན། ལོ་རེར་དང་པོར་སྣ་ཐུང་གཅིག་བརྐོར་བཅུག་ནས་ཡིག་ཚུགས་འགྱུར་མ་
འགྱུར་བལྟ་དགོས། ཨང་གྲངས་སུ་ཆུད་ན་སྣ་རིང་བཅུ་དྲུག་སྣ་ཐུང་གཅིག་དང་
བཅུ་བདུན་བཅས་ཉི་ཤུའི་ཐད་ཀ་དང་། ཨང་གྲངས་སུ་མ་ཆུད་ན་ཉི་ཤུ་ངེས་པར་
བརྐོ་དགོས། ཨང་གུ་འོག་མ་ལས་གོང་མ་མང་ན་བཟང་བ་དང་། འོག་མ་མང་ན་
ཚགས་སུ་མ་ཚུད་པ་ཡིན། གཞུང་ཆེ་བ་རེ་བརྐོ་སྐབས་ཨང་གུ་དང་པོ་གསུམ་ལ་འདུ་
དགོས། དྲུག་པ་མན་ཆད་ཨང་གུ་མེད། ཞུ་དག་གི་དཔེ་པར་རྒྱུའི་གོ་རིམ་འདོན་
ཚུལ་བདེ་བ་ཞིག་གྲོས་མཐུན་བྱེད་དགོས། ཞུ་དག་སོང་ནས་པར་ཕུད་ཤོག་སྣག་
པར་བ་ཀུན་གྱི་ངོས་ནས་ཡོང་བ་བྱས་ཏེ་འབུལ་བ་མ་གཏོགས་མི་གསལ་བ་དང་སྣག་
འཚུབ་ལྟ་བུར་སོང་ན། པར་བའི་ཤོག་སྣག་བསྒྲིགས་ནས་པར་དགོས། ལོ་རེར་སྣག་
རིན་ལ་མར་རྒྱ་མ་དྲུག་ཅུ་རེ་ལྔ་རེ་སྤྲད་ནས་སྣག་ཚ་པར་བས་བསྒྲིགས་དགོས། དོ་
དམ་པ་རྣམས་ཀྱིས་ཉིན་བཅུ་ལ་རེས་མོས་བྱས་ནས་རང་ཐད་ལ་བབས་སྐབས་ཉིན་
རེའི་སྣག་ཐེབས་དང་གང་པར་བཟང་ངན་སོགས་ལ་བལྟས་ནས་ཚགས་འཛིན་བྱེད་
དགོས། པར་རྒྱུའི་གོ་རིམ་སོགས་ཉིན་རེའི་དོ་དམ་པ་གང་ཡིན་ལ་འདྲི་བ་མ་
གཏོགས་རང་རང་གིས་དབང་ཆོད་བྱས་མི་ཆོག པར་ཉེས་བྱས་ན། པར་བས་ཤོག་
སྣག་བསྒྲིགས་ཏེ་སླར་ཡང་པར་དགོས། ལེགས་སྙོམས་དག་གསུམ་མཉམ་པ་ལ་
ཨང་གུ་མི་མཉམ་པ་དང་ཨང་གུ་མཉམ་པ་ལ་ཡོན་དང་གནང་སྦྱིན་མི་མཉམ་པ་ཡོད་
མི་ཆོག ལོ་རེར་རང་རང་གི་གྲངས་ལས་ལྷག་པ་དང་སྟོན་ཕྱོགས་སུ་རྐོ་མཁན་བྱུང་
ན༑ ཤིན་ཏུ་ལེགས་ཤིང་ཡོན་ཡང་དེ་བཞིན་ཡོད། གྲངས་མ་ལོང་ན་རང་གིས་བརྐོ་
བའམ་གཞན་ལ་བརྐོར་བཅུག་ནས་གྲངས་ལོང་ངེས་བྱེད་དགོས། གལ་ཏེ་མ་ལོང་ཚེ་
- 237 -

བཅའ་ཡིག་གི་སྐོར།
པར་ཤིང་ཅི་ཙམ་ཆག་པའི་ཚད་ཀྱི་ཡོན་གཞུང་ལ་སྤྲད་དགོས། བྲི་བརྐོས་ཀྱི་སྐྱོན་
གང་བྱུང་གི་བརྡ་སྤྲོད་བཞིན་མ་ཉན་ན་རང་རང་གི་ཁུར་དང་། བརྡ་མ་སྤྲད་ན་དོ་
དམ་པ་དང་ལས་བྱེད་མི་རྣམས་ཀྱི་ཁུར་ཡིན། ཞུ་དག་པ་དང་བྲིས་པ་སོགས་ཀྱིས་
ལས་ལེགས་པར་བྱེད་ཀྱང༌་། པར་བརྐོས་པས་སྐྱོན་བརྗོད་བྱེད་པ་དང་། པར་བརྐོས་
ལས་ལེགས་ཀྱང་གཞན་རྣམས་ཀྱིས་ལབ་གླེང་བྱས་མི་ཆོག པར་བརྐོས་པ་རང་རང་
གི་ལས་ཀའི་བཟང་ངན་དང་པོར་མི་སྨྲ་བར་དོ་དམ་པ་སོགས་ཀྱིས་ངོས་ཟིན་མི་ཟིན་
བརྟགས་ནས་གཡོ་སྒྱུ་བྱས་མི་ཆོག་ཅིང༌། བྱས་ཚེ་རང་རང་གི་གཏམ་ནས་བཟུང་སྟེ་
ཚགས་འཛིན་བྱེད་དགོས། དོ་དམ་པ་རྣམས་ཀྱིས་སྐྱོན་ཡོན་མི་ཤེས་པར་ངག་བཀོད་
དང་། ངག་ནས་མ་ཐོན་པར་ཆད་པ་གཅོད་པ་སོགས་བྱས་མི་ཆོག་པར་གྱི་སྐྱོན་ཡོན་
རང་གིས་མི་ཤེས་ཀྱང་ནང་ཕན་ཚུན་བཤད་ནས་བཅོས་ཆོག་པ་དགོས། ལེགས་ཉེས་
ཤེས་ཀྱང་མི་སྨྲ་ན་གཡོ་སྒྱུ་ཡིན་པས། པར་རྐོན་རྒན་པ་རྣམས་ཀྱིས་ལེགས་ཉེས་
འབྱེད་ཚུལ་འདི་ཡིན་ཞེས་བཤད་དགོས། པར་གསར་སློབ་མདའ་ཚད་མ་བརྐོ་བའི་
གྲས་སུ་མ་ཆུད་པར། སྣ་ཐུང་ཅི་ཙམ་བརྐོས་ཀྱང་ཡོན་མེད་པ་ཤོག་སྣག་པར་ཤིང་
རྣམས་ཁོ་རང་གིས་བསྒྲིག་དགོས། པར་བརྐོས་དགེ་རྒན་གྱིས་དགེ་ཕྲུག་གཅིག་ཨང་
གུ་དང་པོར་ཚུད༌པ་བྱས་ན་ཡོན་རྒྱ་མ་ལྔ་རེ། ཨང་གུ་གཉིས་པར་བཙུད་ན་བཞི།
གསུམ་པར་གསུམ། དེ་མན་ཆད་ལ་དོ་རེ། དེ་རྣམས་གཞུང་ནས་སྦྱིན་དགོས། ལོ་
གཉིས་ལ་པར་ལོབ་མི་ལོབ་ཐག་གཅོད་དགོས། དེ་ཕན་ཆད་དུ་དགེ་རྒན་ལ་ཡོན་
མེད། བརྐོས་ཡོན་ཨང་གུ་དང་པོ་ལ་པར་ཤིང་ཪེ་ལ་མར་རྒྱ་མ་གསུམ་རེ། གཉིས་པ་
ལ་དོ་དང་སྲང་བཅུ་གཉིས། གསུམ་པ་ལ་ཕྱེད་གསུམ། བཞི་བ་ལ་དོ་དང་སྲང་བཞི།
ལྔ་བ་ལ་དོ། དེ་མན་ཆད་ལ་པར་ཤིང་རེ་དང་རྒྱ་རེ་ཡིན། མཆོག་ལྷ་རེའི་ཡོན་ལ་
ཨང་གུ་དང་པོར་རྒྱ་མ་ལྔ་རེ། གཉིས་པར་བཞི། པར་ཡིག་ལོ་གཅིག་ལ་ཤོག་གྲངས་
བརྒྱ་རེ་བྲི་བརྐོས་ཀྱི་ཞུ་དག་འདོན་གྲོགས་དང་བཅས་བྱེད་པ་པར་ཤིང་སུམ་བརྒྱའི་
ཐད་ཡིན། ཤོག་གུ་རེའི་ཡོན་ལ་ཨང་གུ་དང་པོར་སྲང་བཞི་རེ་བྱས་ན་ཁྱོན་ལ་རྒྱ་མ་
- 238 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
ཉེར་ལྔ། ཨང་གུ་གཉིས་པར་ཉེར་གསུམ། གསུམ་པར་ཉེར་གཅིག་རེ་ཡོད། མ་ཡིག་
དང་བྲི་བརྐོས་ལ་ཡང་བསྐྱར་ཞུ་དག་འགྲོ་མཁན་ལ་སྲང་དོ་རེ། བྲིས་པའི་བྲི་སྣག་གི་
ཐེབ་ལ་ཤོག་གུ་བརྒྱ་རེ་ལ་མར་རྒྱ་མ་གང་རེ་ཡོད། པར་གསར་སློབ་ཀྱི་དགེ་རྒན་
དང་། དཔར་དཔོན་གྱི་པར་ཤིང་ཆད་ན་གོང་ལ་དགོངས་པ་ཞུས་ཆོག ཤིང་ཚབ་
ཤོག་ཚབ་གང་དགོས་ཞུ་དག་པའི་ངག་ལྟར་མ་བྱས་ན་ཆད་པ་ཡོད།
ཞུ་དག་གི་
ཡོན་པར་ཤིང་ཪེ་ལ་སྲང་བཞི་ཪེ་ཡིན། པར་ཤིང་ཆད་ལྷག་གི་ཤིང་ཚབ་ཅན་རྣམས་
ལ་ཞུ་དག་གི་ཡོན་མེད། པར་ཤིང་བཞི་བརྒྱ་དང་བཅུ་དགུ་ལ་མར་རྒྱ་མ་སྟོང་གིས་
འགྲོ་སྒོ་བྱས་ནས་མ་འདང་ན་ལས་མི་ཐམས་ཅད་ཀྱི་འབབ་སྒོའི་སྟེང་ནས་ཆེ་ཆུང་
མེད་པར་ཕབ་དགོས། སྣ་རིང་བརྐོ་ཐུབ་པའི་པར་བརྐོས་པ་ཉེར་ལྔ་ཡོད་ཚེ་སྣ་རིང་
བཞི་བརྒྱ་དང་བཅུ་དགུ་ལ་ཨང་གུ་ཅན་སུམ་བརྒྱ་ལས་མི་ཉུང་བ་དགོས། སྣག་ཐེབ་
ནང་ནས་འོང་དགོས་པའི་རིམ་པ་ལ། པར་ཤིང་ལྔ་བཅུ་རེ་ལ་ཞུ་དག་གི་ཐེབ་མར་རྒྱ་
མ་དྲུག་རེ་པར་ཤིང་བཞི་བརྒྱ་དང་བཅུ་དགུའི་རིན་ལ་མར་རྒྱ་མ་བརྒྱ། ཤོག་དཀར་
རིན་མར་རྒྱ་མ་ཉི་ཤུ། ཤོག་དམར་རིན་མར་རྒྱ་མ་སུམ་ཅུ། སྤྱི་རྫས་ཀྱི་སྣོན་པ་མར་
རྒྱ་མ་བརྒྱ། ལོ་གཅིག་ལ་སྣག་ཐེབ་རྒྱ་མ་སུམ་བརྒྱ་ཡོད་ན། པར་བ་གཉིས་ལ་སུམ་
བཅུ་སྦྱིན་དགོས། སྣག་རིན་གྱི་དྲུག་ཅུ་རེ་ལྔ་བོ་རྣམས་སྣག་ཐེབ་ཀྱི་ནང་ནས་ཡོང་
དགོས། དེ་རྣམས་ཚོགས་འདུ་གཉིས་དང་དོ་དམ་པ་རྣམས་ལ་དབྱར་གནས་མཇུག་
སྤྲོད་དགོས། བྲིས་པ་དང་ཞུ་དག་པ་པར་བརྐོས་སུ་ཡིན་ཀྱང་གཞན་ལ་སོང་སྐབས་
མར་སྐལ་མེད། གཞུང་ནས་ལས་ཁས་གཉིས་འཁོཪ་ཚེ་པཪ་བརྐོས་པ་རྣམས་གཅིག་
བཞི་འཁོར་ཚེ་གཉིས་འགྲོ་དགོས། ཞབས་བརྟན་གྲོལ་ནས་དཔྱིད་ཆོས་ཆེན་མོའི་
མགོ་བར་པར་བརྐོས་པ་རྣམས་ལ་འགྲོ་སྡོད་གང་དགོས་ཀྱི་དགོངས་པ་གཞུང་ནས་
གནང་དགོས། ཚོགས་ལ་ཐུག་པ་ཡོད་སྐབས་མི་རེ་ལ་པར་རྐོན་གཞུང་གིས་ལྕགས་
ཐོམ་གང་རེ་སྦྱིན་དགོས། ཐུག་པའི་བཟང་ངན་ཚོགས་དང་འདྲ་འདྲ་བྱེད་དགོས།
ཇ་ཚོགས་ཐེབ་རེ་ལན་གསུམ་རེ་མིའི་མང་ཉུང་ལ་བལྟས་ནས་བབ་བསྟུན་སྦྱིན་
- 239 -

བཅའ་ཡིག་གི་སྐོར།
དགོས། བྲིས་པ་དང་ཞུ་དག་པ་རང་རང་གི་ཇ་ཚ་དགོས་ཚེ་རང་རང་གི་རྫ་མ་ལ་ཚད་
དེ་པར་བས་ཇ་མའི་ལག་ཏུབཞག་ནས་དེས་སྲོ་དགོས། བརྐོས་གྲི་ཡིག་གཟུགས་ཆེ་
ཆུང་དང་མཐུན་པ་རང་རང་གིས་བསྒྲིག་དགོས། དབུ་མའི་རིང་སོང་གི་ཐད་དུ་
སླེབ་སྐབས་དགོངས་པ་ཞུ་ཞིང་སྦྱིན་མིན་བབས་བསྟུན་བྱེད་དབུ་མ་མན་ཆད་ནས་
དགོངས་པ་ཞུས་ན་ཁྲིམས་རྒྱ་མ་བརྒྱ་སྤྲད་ནས་རང་གི་འཛིན་གྲྭའི་མཚམས་སུ་ཆོས་
གྲྭ་ལ་འགྲོ་དགོས། པར་ལེགས་པོ་རྩེཪ་སོན་བརྐོས་ནས་བཀའ་ཪམས་ཀྱི་ཐད་དུ་སླེབས་
ནས་རང་གི་འབྱོར་ཚོད་དང་བསྟུན་པའི་སྤྱི་འཇོག་དང་ཚོགས་ལ་མང་ཇ་སྐོལ་ན་
ལས་སྣེའི་གོ་ཆོད། སྤྱི་འཇོག་དང་མང་ཇ་མེད་ན་སྤྱི་གོ་ཆོད་ཀྱང་ལས་སྣེའི་གོ་མི་ཆོད།
ཚགས་འཛིན་པ་རྣམས་ཀྱིས་གོང་གི་བཀོད་པ་ལྟར་པར་གྱི་དགག་སྒྲུབ་གནང་གསུམ་
ཤེས་ཤིང་ཉེ་རིང་གཡོ་སྒྱུ་མེད་པར་དོ་དམ་ཚགས་འཛིན་ཚར་གཅོད་རྗེས་འཛིན་
ཚུལ་བཞིན་བྱས་ན་གཟེངས་བསྟོད་དང་བླ་བྲང་ནང་དགེ་བསྐོས་ཚོགས་འདུ་དང་
བཅས་པས་རྟིང་གནོན་ངེས་པར་བྱེད་ཅིང་། དེ་མིན་ཉེ་རིང་དང་གཡོ་སྒྱུའི་དབང་
གིས་མི་དྲང་བའི་བཀོད་པ་བྱས་ན་ཆད་པ་ཡོད། བྲིས་པ་ཞུ་དག་པ་པར་བརྐོས་པ་
སོགས་སུ་ཡིན་ཀྱང་རང་རང་གི་ལས་ཀ་ཁྲལ་ཆོས་སུ་མི་གོ་བར་བརྩོན་འགྲུས་དྲག་
པོའི་སྒོ་ནས་གང་ལེགས་མཐར་ཕྱིན་པ་ཞིག་བྱུང་ན་སློབ་གཉེར་བྱས་པ་དང་ཁྱད་
པར་མེད་པར་བླ་མའི་ཞབས་ཕྱི་བསྟན་པའི་ཞབས་འདེགས་རང་གི་འདི་ཕྱིའི་དོན་
འགྲུབ་པ་ཡིན་པས་རང་ཐད་ཀྱི་བྱ་བ་ལེ་ཤོར་དུ་མ་སོང་བ་གལ་ཆེ། དོ་དམ་པ་དང་
ལས་བྱེད༌མི་རྣམས་ནང༌ཕན༌ཚུན་གཅིག་གིས་གཅིག་ལ་མགོ་སྐོར་གང་ཐུབ་ཀྱི་གཡོ་
སྒྱུ་བྱས་ན་འཕྲལ་ཕུགས་ཀུན་ཏུརང་རང་ལ་མི་ལེགས་པའི་ཚུལ་སེམས་ལ་འཛིན་
དགོས། ལས་ཀའི་སྐབས་སུ་ཚོགས་སུ་མ་སོང་ཡང་། བཟའ་བཏུང་འགྲོ་འདུག་བྱ་
སྤྱོད་ཐམས་ཅད་ཚོགས་ཀྱི་འགྲིག་ལམ་དང་མཐུན་པ་མ་གཏོགས་རང་འདོད་བག་
ཡངས་ཀྱི་སྒོ་ནས་འགྲིག་འགལ་དུ་འགྲོ་བ་གཏན་ནས་བྱས་མི་ཆོག ཡི་གེ་འདི་
བཞིན་ཀུན་གྱིས་སྤང་བླང་འཛོལ་མེད་ཡོང་བ་གྱིས། ཟླ༢ཚེས་༡༠བཟང་པོཪ་བྲིས།
- 240 -